بیرلشگن ملتلر تشکیلاتی عمومی منشی سی آنتونیو گوترش, روسیه نینگ, اوکراین غله سی نینگ دنیا بازار لری گه ییتیب باریشی بوییچه کیلیشوو گه قیتیشی آرتیدن, دیپلماتیک تشبث لری سببلی تورکیه گه منتدارچیلیک بیلدیردی.
آنتونیو گوترش, سوزچیسی استیفن دوجاریک واسطه سی بیلن بیرگن بیاناتیده, روسیه نینگ اوشبو کیلیشوو گه قیتیشی نی خرسندچیلیک بیلن کوتیب آلگن لیگی نی معلوم قیلدی.
دیپلماتیک تشبث لر سببلی تورکیه گه منتدارچیلیک بیلدیرگن گوترش, کیلیشوو نینگ ینگی له نیشی و روسیه نینگ غذایی مواد و کود صادراتی بوییچه توسیق لرنینگ برطرف ایتیلیشی بوییچه هم برچه تامان لرنینگ مذاکره قیلیاتگن لیگی نی بیلدیردی.
روسیه مدافعه وزیرلیگی سوزچیسی ایگور کوناشنکوف, بیرلشگن ملتلر تشکیلاتی نینگ اشتراکی و تورکیه نینگ حمایه سی بیلن, غله کیلیشووی بوییچه اوکراین دن تحریری گرنتی آلگن لیک لری نی بیلدیررایکن, "روسیه, آلینگن اوشبو گرنتی لر نی ییترلی دیب تاپدی.  غله صادراتی کیلیشووی گه اشتراک قیلیش گه دوام ایته میز" دییه قید ایتگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
